b'\n_START_ARTICLE_\nBojang av Goguryeo\n_START_SECTION_\nBakgrunn\n_START_PARAGRAPH_\nBojangs regjeringstid er gjengitt i de siste to bindene av Goguryeo-delen av Samguk Sagi. Kongens personlige navn var Jang, men han ble ogs\xc3\xa5 kjent som Bojang._NEWLINE_Bojang var s\xc3\xb8nn av den tidligere kong Yeongnyu. I 642 gjennomf\xc3\xb8rte Yeon Gaesomun et statskupp og drepte Yeongnyu og mange av hans st\xc3\xb8ttespillere ble drept, og utnevnte s\xc3\xa5 Bojang til konge._NEWLINE_Gim Chunchu fra det koreanske konged\xc3\xb8mmet Silla ville ha Goguryeo med i et angrep mot det tredje koreanske konged\xc3\xb8mmet Baekje, men Goguryeo ga ikke sitt samtykke._NEWLINE_I det meste av sin regjeringstid var Bojang en marionett for Yeon Gaesomun som p\xc3\xa5 den m\xc3\xa5ten fikk litt legitimitet for sitt milit\xc3\xa6rstyre. For eksempel st\xc3\xb8ttet Bojang etter Gaesomuns oppfordring taoismen og utstedte dekreter for \xc3\xa5 undertrykke buddhismen i Goguryeo, et land som tidligere offisielt hadde v\xc3\xa6rt buddhistisk._NEWLINE_Goguryeo opplevde mange naturkatastrofer under Bojangs regjeringstid.\n_START_SECTION_\nRegjeringstid\n_START_PARAGRAPH_\nUnder Bojang fortsatte Goguryeo i en allianse med Baekje \xc3\xa5 f\xc3\xb8re krig mot Silla. Silla ble ytterligere isolert da Goguryeo gjenopprettet forbindelsen med Wa (Japan). I 642 sendte Silla Kim Chun-chu for \xc3\xa5 forhandle fram en avtale, men etter at Yeon Gaesomun forlangte \xc3\xa5 f\xc3\xa5 tilbake Seoul-regionen, br\xc3\xb8t forhandlingene sammen, noe som f\xc3\xb8rte til at Silla s\xc3\xb8kte mot en allianse med det kinesiske Tang-dynastiet._NEWLINE_I 645 ledet keiser Taizong av Tang et stort felttog mot Goguryeo med b\xc3\xa5de land- og marinestyrker, men Yeon Gaesomun og Yang Manchun slo tilbake invasjonen og T\xc3\xa1ngs senere, men mindre angrep. I 654 angrep Goguryeo khitanene, som var T\xc3\xa1ngs allierte, og i 655 Silla sammen med Baekje._NEWLINE_Baekje falt i 660 for den kombinerte armeen fra Silla-Tang. Etter at Yeon Gaesomun slo tilbake invasjoner ved Pyeongyang i 661 og Sasuelva i 662, kunne Silla og T\xc3\xa1ng n\xc3\xa5 fokusere sine angrep mot Goguryeo. I 663 endte fors\xc3\xb8ket med \xc3\xa5 gjenopprette konged\xc3\xb8mmet Baekje etter at kong Uijas s\xc3\xb8nn Buyeo Pung tapte i slaget ved Baekgang og flyktet til Goguryeo._NEWLINE_Etter Yeon Gaesomuns d\xc3\xb8d i 666 var ikke kong Bojang i stand til \xc3\xa5 ta kontrollen over Goguryeo etter at Gaesomuns s\xc3\xb8nner begynte en innbyrdes kamp om hvem som skulle arve riket.\n_START_SECTION_\nGoguryeos fall\n_START_PARAGRAPH_\nMens de indre stridighetene fortsatte i Goguryeo, deserterte Yeon Namsaeng og 40 festninger n\xc3\xa6r grensa til T\xc3\xa1ng, mens Yeon Jeongto deserterte til Silla._NEWLINE_I den niende m\xc3\xa5nem\xc3\xa5neden i 668 inntok Silla-T\xc3\xa1ng-styrker Goguryeos hovedstad, og kong Bojang ble tatt til fange. Han ble utnevnt til minister for offentlig arbeid av keiser Gaozong av Tang._NEWLINE_T\xc3\xa1ng fikk stadig st\xc3\xb8rre problemer med \xc3\xa5 kontrollere Goguryeo, og m\xc3\xb8tte ogs\xc3\xa5 motstand fra Silla p\xc3\xa5 grunn av sin stadige tilstedev\xc3\xa6relse p\xc3\xa5 Koreahalv\xc3\xb8ya. I 677 gjorde T\xc3\xa1ng-dynastiet Bojang til \xc2\xabkonge av Joseon\xc2\xbb og gjorde ham til leder av Liaodong-kommanderiet av Generalprotektoratet for \xc3\xa5 pasifisere \xc3\xb8sten._NEWLINE_Bojang forsatte riktignok \xc3\xa5 st\xc3\xb8tte oppr\xc3\xb8r mot T\xc3\xa1ng i et fors\xc3\xb8k p\xc3\xa5 \xc3\xa5 gjenopplive Goguryeo; han organiserte Goguryeo-flyktninger og allierte seg med mohestammene. I 681 ble han tvunget i eksil i Sichuan i det indre av Kina, hvor han d\xc3\xb8de \xc3\xa5ret etter._NEWLINE_Fordi Bojang var Goguryeos siste monark, fikk han ikke noe tempelnavn etter sin d\xc3\xb8d. Anseung, trolig enten Bojangs nev\xc3\xb8 eller illegitime barnebarn, fors\xc3\xb8kte \xc3\xa5 gjenopprette Goguryeo, men overga seg til slutt til Silla.'